pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดดีอีเอส เปิดประชุม Government Data Catalog
วันพฤหัสบดีที่ 22 ธันวาคม 2565
ปลัดดีอีเอส เปิดประชุม Government Data Catalog
ปลัดดีอีเอส เปิดประชุม Government Data Catalog
วันนี้(22ธ.ค.65) ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดการประชุมสรุปผลการดําเนินการโครงการภาพรวมโครงการจัดทําบัญชีข้อมูลภาครัฐ(Government Data Catalog)และพิธีมอบโล่รางวัลหน่วยงานดําเนินการบัญชีข้อมูลหน่วยงานดีเด่น สําหรับส่วนราชการระดับจังหวัด(จํานวน76จังหวัด) ณห้องพระมาตุลี1 - 2 ชั้น2โรงแรมอัศวินแกรนด์คอนเวนชั่น (Asawin Grand Convention Hotel)
__________________
รัฐบาลไทย-ข่าวทำเนียบรัฐบาล-​รมว.สุชาติ ร่วมคณะ นายกฯ เยี่ยมกลุ่มคนพิการแม่สาย สร้างอาชีพ มีรายได้ รับนักท่องเที่ยวเชียงราย
วันพุธที่ 21 ธันวาคม 2565
21/12/2565
​รมว.สุชาติ ร่วมคณะ นายกฯ เยี่ยมกลุ่มคนพิการแม่สาย สร้างอาชีพ มีรายได้ รับนักท่องเที่ยวเชียงราย
​รมว.สุชาติ ร่วมคณะ นายกฯ เยี่ยมกลุ่มคนพิการแม่สาย สร้างอาชีพ มีรายได้ รับนักท่องเที่ยวเชียงราย
วันที่ 21 ธันวาคม 2565 นายสุชาติ ชมกลิ่น รัฐมนตรีว่าการกระทรวงแรงงาน ร่วมคณะของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่จังหวัดเชียงราย เพื่อเป็นประธานเปิดงานมหกรรมสิ่งประดิษฐ์ไอซีทีของนักเรียนไทยและนักเรียนญี่ปุ่น Thailand-Japan Student ICT Fair 2022 (TJ-SIF2022) ที่หอประชุมโรงเรียนวิทยาศาสตร์จุฬาภรณราชวิทยาลัยและเยี่ยมชมโครงการนําร่องเกษตรดิจิทัลด้วยเทคโนโลยี 5G ที่ศูนย์ฝึกอบรมผาหมี โดยมี นายสมหวัง บุญระยอง รองผู้ว่าราชการจังหวัดเชียงราย พร้อมด้วย หัวหน้าส่วนราชการหน่วยงานในสังกัดกระทรวงแรงงาน อาสาสมัครแรงงาน จ.เชียงราย และหน่วยงานที่เกี่ยวข้องในพื้นที่ ร่วมต้อนรับ
นายสุชาติ กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ให้ความสําคัญกับการการยกระดับคุณภาพชีวิตของแรงงานทุกกลุ่มเป้าหมาย เพราะแรงงานทุกคนถือเป็นฟันเฟืองสําคัญในการขับเคลื่อนการพัฒนาเศรษฐกิจและสังคมของประเทศให้เจริญก้าวหน้า และจากสถานการณ์การแพร่ระบาดของโควิด-19 ที่คลี่คลายลงในปัจจุบัน ทําให้ภาคธุรกิจการท่องเที่ยวของไทยเริ่มฟื้นตัว โดยเฉพาะที่จังหวัดเชียงรายในช่วงนี้เป็นช่วงหน้าหนาว ทําให้มีนักท่องเที่ยวทั้งไทยและต่างประเทศนิยมเดินทางขึ้นภาคเหนือเป็นจํานวนมาก ซึ่งในส่วนของกระทรวงแรงงานได้ให้ความสําคัญกับการเร่งส่งเสริมการประกอบอาชีพให้แก่ประชาชนในพื้นที่ต่าง ๆ เพื่อสนับสนุนให้เกิดการจ้างงาน ประชาชนมีทักษะฝีมือ มีงานทํา มีอาชีพและรายได้ที่มั่นคง
โอกาสเดียวกันนี้ รมว.สุชาติ ยังได้นํานายกรัฐมนตรี เยี่ยมให้กําลังใจกลุ่มสมาคมคนพิการอําเภอแม่สาย ซึ่งผ่านการฝึกอบรมจากสถาบันพัฒนาฝีมือแรงงาน 20 เชียงราย หลักสูตรการตัดเย็บเสื้อผ้าสตรี จํานวน 60 ชั่วโมง และการทําของที่ระลึกจากผ้าพื้นเมือง จํานวน 30 ชั่วโมง โดยกลุ่มทําผลิตภัณฑ์ผ้าและสินค้าที่ระลึก ได้ดําเนินการร่วมกับร้านณัฐยาน์ผ้าพื้นเมือง ในการผลิตของที่ระลึกและรับจ้างตัดเย็บเสื้อผ้า เพื่อส่งร้านค้าในชุมชน เป็นการสร้างรายได้เสริมให้กับสมาชิกคนพิการได้เป็นอย่างดี
นายสุชาติ ยังได้พบปะพูดคุยให้กําลังใจกับอาสาสมัครแรงงานระดับตําบล และเครือข่ายอาสาสมัครแรงงาน จ.เชียงรายที่ไปร่วมต้อนรับ ซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่ เป็นผู้ที่มีความเสียสละอุทิศตนเพื่อส่วนรวม ทํางานใกล้ชิดกับพี่น้องประชาชนในชุมชน ในการนําภารกิจประสานการให้บริการด้านแรงงาน เพื่อให้ประชาชนมีงานทํา มีทักษะฝีมือ มีอาชีพ มีรายได้ ได้รับการคุ้มครองและมีหลักประกันทางสังคมที่ยั่งยืนอีกด้วย
+++++++++++++++++++
กองเผยแพร่และประชาสัมพันธ์
21 ธันวาคม 2565
รัฐบาลไทย-ข่าวทำเนียบรัฐบาล-กสร. ร่วมส่งมอบของขวัญปีใหม่ 2566 ให้ผู้ใช้แรงงาน จัดอบรม จป. ฟรี! 10,000 คน
วันพฤหัสบดีที่ 22 ธันวาคม 2565
22/12/2565
กสร. ร่วมส่งมอบของขวัญปีใหม่ 2566 ให้ผู้ใช้แรงงาน จัดอบรม จป. ฟรี! 10,000 คน
กรมสวัสดิการและคุ้มครองแรงงาน (กสร.) ร่วมส่งมอบความสุขให้พี่น้องผู้ใช้แรงงาน ช่วงเทศกาลปีใหม่ 2566
กรมสวัสดิการและคุ้มครองแรงงาน (กสร.) ร่วมส่งมอบความสุขให้พี่น้องผู้ใช้แรงงาน ช่วงเทศกาลปีใหม่ 2566 ด้วยการจัดอบรมหลักสูตรเกี่ยวกับความปลอดภัยในการทํางาน ภายใต้สโลแกน “SAFETY SERVICE ยกระดับคุณภาพชีวิตแรงงาน” ให้ จป. ระดับเทคนิค ระดับเทคนิคขั้นสูง และระดับวิชาชีพ โดยไม่เสียค่าใช้จ่ายใด ๆ ทั้งสิ้น จํานวน 10,000 คน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า เทศกาลปีใหม่เป็นเทศกาลแห่งความสุขของพี่น้องประชาชนทุกคน และถือเป็นนิมิตรหมายอันดีในการส่งต่อความสุขให้ผู้ใช้แรงงาน ในปี 2566 นี้ นายสุชาติ ชมกลิ่น รัฐมนตรีว่าการกระทรวงแรงงาน ขอส่งความปรารถนาดีมายังนายจ้าง และพี่น้องผู้ใช้แรงงาน ที่เป็นกําลังสําคัญในการขับเคลื่อนทางเศรษฐกิจของประเทศ โดยมอบหมายให้หน่วยงานในสังกัดกระทรวงแรงงานมอบของขวัญปีใหม่ให้กับพี่น้องผู้ใช้แรงงาน ซึ่งในส่วนของกรมสวัสดิการและคุ้มครองแรงงาน ร่วมส่งมอบของขวัญปีใหม่ให้แก่ผู้ใช้แรงงาน ภายใต้สโลแกน “SAFETY SERVICE ยกระดับคุณภาพชีวิตแรงงาน” จัดอบรมเพื่อพัฒนาความรู้ให้แก่เจ้าหน้าที่ความปลอดภัยในการทํางาน (จป.) ระดับเทคนิค ระดับเทคนิคขั้นสูง และระดับวิชาชีพ จํานวน 10,000 คน โดยไม่เสียค่าใช้จ่าย เพื่อให้ จป. ที่รับการอบรมสามารถปฏิบัติงานเพื่อให้เกิดสภาพการทํางานที่ปลอดภัย ลูกจ้างมีความปลอดภัยในการทํางาน มีสุขภาพอนามัยและคุณภาพชีวิตที่ดี ในขณะเดียวกันยังจะลดภาระค่าใช้จ่ายของสถานประกอบกิจการในการดําเนินการพัฒนาความรู้ จป. ตามที่กฎหมายกําหนดอีกทางหนึ่งด้วย
นายนิยม กล่าวเพิ่มเติมว่า หลักสูตรอบรมเจ้าหน้าที่ความปลอดภัยในการทํางานดังกล่าว มีหัวข้อการอบรม ได้แก่ กฎหมายความปลอดภัย อาชีวอนามัย และสภาพแวดล้อมในการทํางานและกฎหมายที่เกี่ยวข้อง และทักษะการปฏิบัติงานด้านความปลอดภัยในการทํางาน โดยมีระยะเวลาดําเนินการระหว่างเดือนมกราคม – มีนาคม 2566 หากนายจ้าง/สถานประกอบกิจการ ลูกจ้าง ท่านใดสนใจ สอบถามเพิ่มเติมได้ที่ กองความปลอดภัยแรงงาน โทรศัพท์ 0 2448 9128 - 39
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ หารือ เอกอัครราชทูตจีน ย้ำความมุ่งมั่นในการผลักดันความร่วมมือระหว่างกันให้ก้าวหน้าและเป็นรูปธรรม
วันพฤหัสบดีที่ 22 ธันวาคม 2565
22/12/2565
รองนายกฯ พล.อ.ประวิตรฯ หารือ เอกอัครราชทูตจีน ย้ําความมุ่งมั่นในการผลักดันความร่วมมือระหว่างกันให้ก้าวหน้าและเป็นรูปธรรม
ด้านเอกอัครราชทูตจีนขอบคุณรัฐบาลไทยที่ให้การต้อนรับประธานาธิบดีสี จิ้นผิง อย่างสมเกียรติ
วันนี้ (วันพฤหัสบดีที่ 22 ธันวาคม 2565) เวลา 14.00 น. ณ ห้องสีเหลือง ตึกสันติไมตรี ทําเนียบรัฐบาล นายหาน จื้อเฉียง (H.E. Mr. Han Zhiqiang) เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี เพื่อหารือแนวทางส่งเสริมความสัมพันธ์ไทย-จีน โดยสรุปสาระสําคัญ ดังนี้
รองนายกรัฐมนตรียินดีที่ได้พบหารือกับเอกอัครราชทูตจีนฯ อีกครั้ง พร้อมทั้งชื่นชมความสัมพันธ์ระหว่างไทยกับจีนที่มีความผูกพันใกล้ชิดเปรียบเสมือนพี่น้องกันมายาวนาน โดยทั้งสองฝ่ายมีความร่วมมือระหว่างกันในทุกมิติ โดยเฉพาะทางด้านเศรษฐกิจ และความมั่นคง อย่างไรก็ดี รองนายกรัฐมนตรีเห็นว่า ทั้งสองฝ่ายยังมีศักยภาพที่จะเพิ่มพูนความร่วมมือระหว่างกันได้อีกมาก เพื่อขับเคลื่อนความร่วมมือในทุกมิติให้ก้าวหน้าและเป็นรูปธรรมมากขึ้น และขอให้ทั้งสองฝ่ายใช้ประโยชน์จากกลไกทวิภาคีต่าง ๆ อย่างเต็มที่
เอกอัครราชทูตจีนฯ ขอบคุณรองนายกรัฐมนตรีที่สละเวลาให้เข้าเยี่ยมคารวะในวันนี้ พร้อมทั้งขอบคุณสําหรับความร่วมมือในการเตรียมการให้การต้อนรับประธานาธิบดีสี จิ้นผิง ในโอกาสเดินทางเยือนประเทศไทยเพื่อเข้าร่วมการประชุมผู้นําเขตเศรษฐกิจเอเปค เมื่อเดือนพฤศจิกายนที่ผ่านมา ซึ่งประสบความสําเร็จ เรียบร้อย และสมเกียรติ โดยการเยือนในครั้งนี้ ถือเป็นการเยือนในระดับประธานาธิบดีในรอบ 11 ปี ซึ่งมีส่วนสําคัญในการส่งเสริมความสัมพันธ์และความความร่วมมือระหว่างไทยกับจีนให้แน่นแฟ้นยิ่งขึ้น
โอกาสนี้ ทั้งสองฝ่ายได้หารือเกี่ยวกับประเด็นความร่วมมือที่สําคัญระหว่างกัน ดังนี้
ด้านเศรษฐกิจ ทั้งสองฝ่ายมีความร่วมมือทางเศรษฐกิจที่แน่นแฟ้น มีการแลกเปลี่ยนการค้าและการลงทุนระหว่างกันจํานวนมาก อย่างไรก็ดี รองนายกรัฐมนตรีประสงค์ให้จีนเพิ่มพูนการค้าการลงทุนในไทยเพิ่มเติม โดยเฉพาะในพื้นที่เขตพัฒนาพิเศษภาคตะวันออก (EEC) ในสาขาที่จีนมีความเชี่ยวชาญและสอดคล้องกับความต้องการของไทย
ด้านการท่องเที่ยว ประชาชนของทั้งสองประเทศมีการแลกเปลี่ยนการเดินทางระหว่างกันจํานวนมาก ในช่วงก่อนสถานการณ์โควิด-19 อย่างไรก็ดี รองนายกรัฐมนตรีเชิญชวนให้ชาวจีนกลับมาท่องเที่ยวยังประเทศไทยภายหลังจีนมีการผ่อนคลายมาตรการ ซึ่งทางด้านไทยเอง ก็ต้องการเดินทางไปท่องเที่ยวยังประเทศจีนเช่นกัน จึงหวังว่าทั้งสองฝ่ายจะกลับมามีการแลกเปลี่ยนการเดินทางระหว่างกันได้
รัฐบาลไทย-ข่าวทำเนียบรัฐบาล-"สมศักดิ์"มอบของขวัญปีใหม่สานต่อแก้หนี้ จัดงาน "พร้อมใจไกล่เกลี่ย แก้หนี้ครัวเรือน" ทุกเสาร์ที่สองของเดือน เริ่มคิกออฟ 24 ธ.ค.นี้ ตั้งเป้าช่วย 112,091 ราย ทุนทรัพย์ 11,826 ล้านบาท
วันพฤหัสบดีที่ 22 ธันวาคม 2565
22/12/2565
"สมศักดิ์"มอบของขวัญปีใหม่สานต่อแก้หนี้ จัดงาน "พร้อมใจไกล่เกลี่ย แก้หนี้ครัวเรือน" ทุกเสาร์ที่สองของเดือน เริ่มคิกออฟ 24 ธ.ค.นี้ ตั้งเป้าช่วย 112,091 ราย ทุนทรัพย์ 11,826 ล้านบาท
"สมศักดิ์"มอบของขวัญปีใหม่สานต่อแก้หนี้ จัดงาน "พร้อมใจไกล่เกลี่ย แก้หนี้ครัวเรือน" ทุกเสาร์ที่สองของเดือน เริ่มคิกออฟ 24 ธ.ค.นี้ ตั้งเป้าช่วย 112,091 ราย ทุนทรัพย์ 11,826 ล้านบาท ชวนทุกคนมาปลดทุกข์ ยันรัฐบาลต้องการช่วยประชาชนให้มากที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กรมคุ้มครองสิทธิและเสรีภาพ ร่วมกับกรมบังคับคดี ได้เตรียมมอบของขวัญปีใหม่ให้กับประชาชน โดยจัดกิจกรรม "พร้อมใจไกล่เกลี่ย แก้หนี้ครัวเรือน" ที่กระทรวงยุติธรรม ชั้น 1 โดยจะมีการเปิดงานในวันเสาร์ที่ 24 ธ.ค. 2565 จากนั้นจะจัดทุกวันเสาร์ที่ 2 ของเดือนถึงวันเสาร์ที่ 9 ก.ย. 2566 ตั้งแต่เวลา 09.00 น.- 16.00 น. ตามแนวคิด สานต่อนโยบายแก้หนี้ ด้วยวิถีการไกล่เกลี่ย ซึ่งจะมี 9 สถาบันการเงินร่วมไกล่เกลี่ย ประกอบด้วย กยศ, บรรษัทประกันสินเชื่ออุตสาหกรรมขนาดย่อม (บสย.), ธนาคารออมสิน, เจเอ็มที เน็ทเวอร์ค เซอร์วิสเซ็ส, บริหารสินทรัพย์ เจ, เคบี เจ แคปปิตอล, บริษัท บริหารสินทรัพย์ เจเค, อยุธยา แคปปิตอล และโตโยต้า ลีสซิ่ง โดยตั้งเป้าเชิญลูกหนี้ 112,091 ราย แบ่งเป็นก่อนฟ้อง 76,404 ราย หลังศาลพิพากษา 35,678 ราย ทุนทรัพย์รวม 11,826 ล้านบาท
นายสมศักดิ์ กล่าวว่า หลังจากที่ในปีงบประมาณ 2565 กรมคุ้มครองสิทธิและเสรีภาพ และกรมบังคับคดี ได้ดําเนินการสนองนโยบายแก้หนี้สินครัวเรือนของรัฐบาล ไกล่เกลี่ยช่วยเหลือประชาชนทั่วประเทศ 77 จังหวัด ช่วยเหลือประชาชน ทั้งสิ้น 94,328 ราย ทุนทรัพย์ 23,529 ล้านบาท ลดค่าใช้จ่ายประชาชน 7,024 ล้านบาท ดังนั้น เพื่อเป็นการสานต่อนโยบายแก้หนี้สินครัวเรือนของรัฐบาล เพื่อการแก้หนี้อย่างยั่งยืน และจากเสียงเรียกร้องของประชาชนที่อยากจะให้จัดงานลักษณะดังกล่าวขึ้นอีก ดังนั้นเพื่อเป็นการช่วยเหลือประชาชน ลดภาระค่าครองชีพ เราจึงจัดกิจกรรมนี้เพื่อถือเป็นของขวัญปีใหม่ให้กับประชาชน
"จากการที่เราได้จัดงานช่วยเหลือประชาชนผู้เป็นหนี้ในปีที่ผ่านมาเราช่วยไปได้เกือบ 1 แสนราย ทําให้พวกเขาไม่ต้องเสียบ้าน เสียรถหรือเสียที่ดินทํากิน ทําให้ผู้คนที่เข้ามาหาเราจากเดิมที่ทุกข์ใจหลั่งน้ําตา สามารถกลับไปอย่างมีรอยยิ้ม เริ่มต้นชีวิตใหม่ได้ เป็นการจุดประกายความหวัง นอกจากนี้ จากการที่เราได้นําร่องโครงการ ทําให้กระทรวงต่างๆ เริ่มจัดงานในลักษณะนี้เพิ่มขึ้นอีกมาก ดังนั้นผมจึงขอเชิญชวนพี่น้องประชาชนที่เป็นหนี้ทั้งก่อนฟ้องและหลังศาลพิพากษา เข้าร่วมงาน พร้อมใจไกล่เกลี่ย แก้หนี้ครัวเรือน ผมอยากให้ผู้เป็นหนี้เข้าร่วมงานให้มากที่สุด เพื่อให้ทุกท่านหมดความทุกข์ เดินหน้าต่อไปได้ ผมยืนยันในฐานะ รัฐมนตรีว่าการกระทรวงยุติธรรม การจัดงานดังกล่าวนี้ เพราะรัฐบาลต้องการช่วยเหลือประชาชนให้มากที่สุด หากประชาชนมีความสุข พวกเราก็จะมีความสุขเช่นกัน" นายสมศักดิ์ กล่าว
รัฐบาลไทย-ข่าวทำเนียบรัฐบาล-​Cabinet approves action plan and budget for Thailand’s participation in Expo 2025 Osaka Kansai
วันพุธที่ 21 ธันวาคม 2565
21/12/2565
​Cabinet approves action plan and budget for Thailand’s participation in Expo 2025 Osaka Kansai
​Cabinet approves action plan and budget for Thailand’s participation in Expo 2025 Osaka Kansai
December 20, 2022, Deputy Government Spokesperson Traisuree Taisaranakul disclosed that the cabinet has made approval to the action plan and budget for Thailand’s participation in the Expo 2025 Osaka Kansai, as proposed by Ministry of Public Health.
Thailand is scheduled to participate in the Expo 2025 Osaka Kansai, to be held at Yumeshima Island, Osaka, Japan during April 13- October 13, 2025 (6 months) with the theme: "Designing Future Society for Our Lives", with sub-themes of "Saving Lives", "Empowering Lives" and "Connecting Lives". This is a World Expo, held once every 5 years by the Bureau International des Expositions (BIE). Ministry of Public Health will be the main agency in administering the Thai Pavilion, which will be exhibited under theme: “THAILAND Empowering Lives for Greatest Happiness”.
Ministry of Public Health’s Department of Health Service Support has had several meetings with other concerned agencies to come up with Thailand’s exhibition plan and format, and budget to be proposed to the cabinet for approval.
Thailand Pavilion, named “VIMAN THAI”, will be constructed in the zone “Connecting Lives” with 3,500 square meters in the exhibition area. VIMAN THAI will be divided into 5 zones, called “S.M.I.L.E.”, which comprises: 1) S: SIAM (Thailand-related exhibition); 2) M: Medical Hub (Thailand as international medical hub); 3) I: Intelligence toward innovation (food and herb production capacity and technologies); 4) L: Living Lab (workshops and activities); and 5) E: Enhanced and Enjoy our family (showcasing Thailand – Japan relations of over 600 years).
The budget will be allocated from FY2023-2026 budget (4 years) for the total amount of 973.48 million Baht, and will be used for administration and preparation (105.60 million Baht), and exhibition operation (867.88 million Baht).
According to the Deputy Government Spokesperson, Thailand’s participation in the Expo 2025 Osaka Kansai will be a good opportunity for the country to showcase its image and reputation as international medical hub, strengthen relations and cooperation with other countries, and exchange knowledge and experiences on medical technology and innovation, as well as to expand market for health and medical business operators.
รัฐบาลไทย-ข่าวทำเนียบรัฐบาล-กรมธนารักษ์ประกาศใช้บัญชีราคาประเมินที่ดินหรือสิ่งปลูกสร้าง ตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ. 2562 ตั้งแต่วันที่ 1 มกราคม 2566
วันพฤหัสบดีที่ 22 ธันวาคม 2565
22/12/2565
กรมธนารักษ์ประกาศใช้บัญชีราคาประเมินที่ดินหรือสิ่งปลูกสร้าง ตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ. 2562 ตั้งแต่วันที่ 1 มกราคม 2566
กรมธนารักษ์เริ่มใช้บัญชีราคาประเมินที่ดินหรือสิ่งปลูกสร้าง ตามพระราชบัญญัติการประเมินราคาทรัพย์สิน เพื่อประโยชน์แห่งรัฐ พ.ศ. 2562 มีผลบังคับใช้ตั้งแต่วันที่ 1 มกราคม 2566 เป็นต้นไป
กรมธนารักษ์เริ่มใช้บัญชีราคาประเมินที่ดินหรือสิ่งปลูกสร้าง ตามพระราชบัญญัติการประเมินราคาทรัพย์สิน เพื่อประโยชน์แห่งรัฐ พ.ศ. 2562 มีผลบังคับใช้ตั้งแต่วันที่ 1 มกราคม 2566 เป็นต้นไป โดยราคาประเมินที่ดินมีอัตราการเปลี่ยนแปลงราคาเพิ่มขึ้นเฉลี่ยทั้งประเทศประมาณร้อยละ 8.93 และราคาประเมินสิ่งปลูกสร้างเพิ่มขึ้นเฉลี่ยประมาณร้อยละ 6.21
วันนี้ (22 ธันวาคม 2565) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า ประธานคณะกรรมการประจําจังหวัดแต่ละจังหวัดได้มีการประกาศบัญชีราคาประเมินที่ดินและสิ่งปลูกสร้างตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ. 2562 แล้ว ตั้งแต่ต้นเดือนธันวาคม 2564 แต่เนื่องจากสถานการณ์ การแพร่ระบาดของโรคติดเชื้อไวรัสโคโรนา 2019 ในปัจจุบันยังคงส่งผลกระทบโดยรวมต่อภาวะเศรษฐกิจของประเทศ จึงให้เริ่มใช้บัญชีดังกล่าวในวันที่ 1 มกราคม 2566 เพื่อลดภาระกับประชาชนที่จะต้องนําราคาประเมินไปใช้เป็นฐานในการจัดเก็บภาษีที่ดินและสิ่งปลูกสร้าง รวมทั้งภาษีอากรและค่าธรรมเนียมในการจดทะเบียนสิทธิและนิติกรรม ซึ่งขณะนี้กรุงเทพมหานครและจังหวัดต่าง ๆ ได้ดําเนินการติดประกาศและเตรียมข้อมูลเผยแพร่แล้ว ดังนั้น ราคาประเมินใหม่จะใช้ตั้งแต่ 1 มกราคม 2566 ถึง 31 ธันวาคม 2569 โดยราคาประเมินที่ดินมีอัตราการเปลี่ยนแปลงราคาเพิ่มขึ้นเฉลี่ยทั้งประเทศ ประมาณร้อยละ 8.93 และราคาประเมินสิ่งปลูกสร้างเพิ่มขึ้นเฉลี่ยประมาณร้อยละ 6.21 เมื่อเทียบกับรอบบัญชีที่ใช้อยู่ในปัจจุบัน ซึ่งใช้มาเป็นระยะเวลา 7 ปี โดยที่กรุงเทพมหานครมีอัตราการเปลี่ยนแปลงราคาประเมินที่ดินเพิ่มขึ้นเฉลี่ยร้อยละ 2.76 และราคาประเมินสิ่งปลูกสร้างเพิ่มขึ้นเฉลี่ยร้อยละ 4.60
นายจําเริญกล่าวต่อว่า สําหรับปีภาษี 2566 จะใช้ราคาประเมินที่ดินและสิ่งปลูกสร้าง รอบบัญชี พ.ศ. 2566-2569 ไปใช้เป็นฐานในการคํานวณภาษีตามพระราชบัญญัติภาษีที่ดินและสิ่งปลูกสร้าง พ.ศ. 2562 ซึ่งจากข้อมูลที่ผ่านมามีจํานวนการจดทะเบียนซื้อขายเฉลี่ยปีละประมาณ 7 ล้านแปลง คิดเป็นร้อยละ 20 จากจํานวนแปลงที่ดินทั้งหมด และราคาดังกล่าวยังนําไปใช้ในการจัดเก็บภาษีตามพระราชบัญญัติภาษีที่ดินและสิ่งปลูกสร้าง ซึ่งหากประชาชนที่เป็นเจ้าของที่ดินใช้ประโยชน์ที่ดินเป็นเกษตรกรรมหรือเป็นที่อยู่อาศัย (บ้านหลังหลัก) มีมูลค่าไม่เกิน 50 ล้านบาท จะได้รับการยกเว้นภาษี ซึ่งถือว่าประชาชนส่วนใหญ่ไม่ได้รับผลกระทบแต่จะได้รับผลกระทบกับประชาชนผู้ที่ถือครองที่ดินที่มีจํานวนมาก และมีบ้านมากกว่า 1 หลัง สําหรับผู้เช่าที่ราชพัสดุยังจะต้องจ่ายค่าภาษี ซึ่งไม่ได้รับการยกเว้น
ทั้งนี้ ประชาชนสามารถตรวจสอบราคาประเมินที่ดินและสิ่งปลูกสร้าง รอบบัญชี พ.ศ. 2566-2569 ได้ที่เว็บไซต์กรมธนารักษ์ www.treasury.go.th หรือแอปพลิเคชัน TRD Property Valuation และสอบถามราคาประเมินที่ดิน โทร. 0 2270 0360 - 63 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-สธ. ประกาศรางวัลสุดยอดแห่งปี “อย. ควอลิตี้ อวอร์ด ปี 2565” 73 รางวัล
วันพฤหัสบดีที่ 22 ธันวาคม 2565
สธ. ประกาศรางวัลสุดยอดแห่งปี “อย. ควอลิตี้ อวอร์ด ปี 2565” 73 รางวัล
รองนายกรัฐมนตรีและรัฐมนตรีว่าการกระทรวงสาธารณสุข มอบรางวัล อย. ควอลิตี้ อวอร์ด ปี 2565 ให้แก่สถานประกอบการดีเด่นและผลิตภัณฑ์สุขภาพดีเด่น จากทั่วประเทศ รวม 73 รางวัลส่งท้ายปี เพื่อสร้างแรงจูงใจและเป็นแบบอย่างที่ดีให้แก่ผู้ประกอบการรายอื่น
รองนายกรัฐมนตรีและรัฐมนตรีว่าการกระทรวงสาธารณสุข มอบรางวัล อย. ควอลิตี้ อวอร์ด ปี 2565 ให้แก่สถานประกอบการดีเด่นและผลิตภัณฑ์สุขภาพดีเด่น จากทั่วประเทศ รวม 73 รางวัลส่งท้ายปี เพื่อสร้างแรงจูงใจและเป็นแบบอย่างที่ดีให้แก่ผู้ประกอบการรายอื่นในการพัฒนาผลิตภัณฑ์สุขภาพและช่วยขับเคลื่อนเศรษฐกิจของประเทศ
วันนี้ (22 ธันวาคม 2565) ที่โรงแรมมิราเคิล แกรนด์ คอนเวนชั่น กรุงเทพฯ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในการมอบรางวัล อย. ควอลิตี้ อวอร์ด ปี 2565 ประกอบด้วย ผลิตภัณฑ์สุขภาพดีเด่น 24 รางวัล และสถานประกอบการผลิตภัณฑ์สุขภาพดีเด่น 49 รางวัล และกล่าวว่า รัฐบาลมีนโยบายในการนําประเทศไปสู่ความมั่นคง มั่งคั่ง และยั่งยืน โดยสนับสนุนให้ภาคธุรกิจทั้งระดับใหญ่ กลาง และเล็ก ได้พัฒนาเพิ่มศักยภาพในการผลิตผลิตภัณฑ์สุขภาพ เพื่อสร้างโอกาสในการแข่งขันไปสู่ระดับโลกกระตุ้นเศรษฐกิจของประเทศ ซึ่งกระทรวงสาธารณสุข ได้ให้ความสําคัญกับการพัฒนาศักยภาพการผลิตของสถานประกอบการทุกระดับ เพื่อให้เป็นที่ยอมรับในระดับสากล ควบคู่กับการส่งเสริมให้มีคุณธรรม จริยธรรม รับผิดชอบต่อผู้บริโภค พร้อมทั้งปรับกฎระเบียบให้ทันสมัย เพื่อให้สามารถแข่งขันทางธุรกิจได้ เพิ่มมูลค่าทางเศรษฐกิจของประเทศ
“ขอแสดงความยินดีกับผู้ประกอบการทุกท่านที่ได้รับรางวัล โดยเฉพาะอย่างยิ่งผู้ผลิตในระดับชุมชนจากพื้นที่ต่าง ๆ ทั่วประเทศ ซึ่งมีหลายผลิตภัณฑ์ที่ใช้พืชกัญชา/กัญชงมาเป็นวัตถุดิบ และมีการพัฒนาเพิ่มมูลค่าผลิตภัณฑ์ สร้างรายได้ให้แก่ชุมชน รวมถึงต้องขอชื่นชมผู้ประกอบการที่มีคุณธรรม จริยธรรมในการประกอบธุรกิจ ยึดมั่นในการผลิตผลิตภัณฑ์สุขภาพที่ได้คุณภาพมาตรฐานตามเกณฑ์ที่กฎหมายกําหนด ด้วยความใส่ใจผู้บริโภค และหวังเป็นอย่างยิ่งว่า รางวัลนี้จะเป็นพลังผลักดันให้ผู้ประกอบการผลิตภัณฑ์สุขภาพตั้งมั่นในการประกอบธุรกิจด้วยความรับผิดชอบต่อสังคม ให้ความร่วมมือกับภาครัฐในการคุ้มครองผู้บริโภค ทําให้ประชาชนได้บริโภคผลิตภัณฑ์สุขภาพที่มีมาตรฐานและปลอดภัย” นายอนุทินกล่าว
ด้าน นายแพทย์ไพศาล ดั่นคุ้ม เลขาธิการคณะกรรมการอาหารและยา กล่าวเสริมว่า อย. ได้มอบรางวัลอย. ควอลิตี้ อวอร์ด ให้แก่สถานประกอบการอาหาร ยา ผลิตภัณฑ์สมุนไพร เครื่องสําอาง เครื่องมือแพทย์วัตถุอันตรายที่ใช้ในบ้านเรือนฯ และผลิตภัณฑ์สุขภาพชุมชน เพื่อเชิดชูและประกาศเกียรติคุณสถานประกอบการผลิตภัณฑ์สุขภาพที่มีความรับผิดชอบต่อผู้บริโภคและสังคม มีคุณธรรมและจริยธรรมในการผลิตผลิตภัณฑ์สุขภาพที่ได้มาตรฐานและปลอดภัยต่อผู้บริโภคอย่างต่อเนื่อง โดยในปีนี้ได้มีการเพิ่มประเภทรางวัลด้านผลิตภัณฑ์สุขภาพดีเด่นได้แก่ ผลิตภัณฑ์นวัตกรรม ผลิตภัณฑ์ที่ส่งเสริมการใช้วัตถุดิบภายในประเทศ ผลิตภัณฑ์ที่ส่งเสริมเศรษฐกิจฐานราก และผลิตภัณฑ์ที่มุ่งมั่นสร้างสรรค์และพัฒนาให้เกิดมูลค่าเพิ่ม เพื่อเป็นแรงจูงใจและเป็นตัวอย่างที่ดีให้แก่ผู้ประกอบการรายอื่นในการพัฒนาผลิตภัณฑ์สุขภาพและช่วยขับเคลื่อนเศรษฐกิจของประเทศต่อไป
*********************************** 22 ธันวาคม 2565
รัฐบาลไทย-ข่าวทำเนียบรัฐบาล-รฟม. รับมอบรางวัลเกียรติคุณ Sustainability Disclosure Award ประจำปี 2565
วันพฤหัสบดีที่ 22 ธันวาคม 2565
รฟม. รับมอบรางวัลเกียรติคุณ Sustainability Disclosure Award ประจําปี 2565
.....
นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเป็นผู้แทน รฟม. เข้ารับมอบรางวัลเกียรติคุณ Sustainability Disclosure Award ประจําปี 2565 จาก นายวรณัฐ เพียรธรรม ผู้อํานวยการ สถาบันไทยพัฒน์ ณ ห้องออดิทอเรียม ชั้น 5 หอศิลปวัฒนธรรมแห่งกรุงเทพมหานคร
ซึ่งรางวัลดังกล่าว สถาบันไทยพัฒน์ พิจารณามอบให้แก่บริษัทจดทะเบียน/หน่วยงานที่เป็นองค์กรสมาชิกประชาคมการเปิดเผยข้อมูลความยั่งยืน (Sustainbility Disclosure Community: SDC) ที่มีการเผยแพร่ข้อมูลความยั่งยืนต่อสาธารณะในรูปแบบต่างๆ ทั้งนี้ รฟม. มีการเผยแพร่รายงานความยั่งยืนประจําปีมาอย่างต่อเนื่อง โดยในปี 2562 ได้รับกิตติกรรมประกาศ (Sustainability Disclosure Acknowledgement) ต่อมาในปี 2563 และ 2564 ได้รับประกาศเกียรติคุณ (Sustainability Disclosure Recognition) และปีปัจจุบัน 2565 นี้ นับเป็นครั้งแรกที่ รฟม. ได้รับรางวัลในระดับสูงสุดคือ รางวัลเกียรติคุณ (Sustainability Disclosure Award) อันสะท้อนถึงความมุ่งมั่นในการสื่อสารผลการดําเนินงานของ รฟม. อย่างครอบคลุมทุกมิติความยั่งยืน ทั้งในด้านเศรษฐกิจ ด้านสังคม และด้านสิ่งแวดล้อม รวมถึงการกํากับดูแลกิจการที่ดี จนมีพัฒนาการตามลําดับขั้น
ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-การประกาศผลสถานะการลงทะเบียนโครงการลงทะเบียนเพื่อสวัสดิการแห่งรัฐ ปี 2565
วันพฤหัสบดีที่ 22 ธันวาคม 2565
22/12/2565
การประกาศผลสถานะการลงทะเบียนโครงการลงทะเบียนเพื่อสวัสดิการแห่งรัฐ ปี 2565
ตามที่ ก.คลังประกาศผลสถานะการลงทะเบียนโครงการลงทะเบียนเพื่อสวัสดิการแห่งรัฐ ปี 2565 เมื่อวันที่ 25 พ.ย.2565 มีผู้ลงทะเบียนที่มีสถานะแสดงข้อความสถานะการลงทะเบียนไม่สมบูรณ์ เนื่องจากข้อมูลของผู้ลงทะเบียนไม่ตรงตามฐานข้อมูลของกรมการปกครอง 1,386,423 ราย
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่กระทรวงการคลังได้ประกาศผลสถานะการลงทะเบียนโครงการลงทะเบียนเพื่อสวัสดิการแห่งรัฐ ปี 2565 (โครงการฯ) เมื่อวันศุกร์ที่ 25 พฤศจิกายน 2565 ซึ่งมีผู้ลงทะเบียนที่มีสถานะแสดงข้อความว่า “สถานะการลงทะเบียนไม่สมบูรณ์” เนื่องจากข้อมูลของผู้ลงทะเบียนไม่ตรงตามฐานข้อมูลของกรมการปกครอง จํานวนทั้งสิ้น 1,386,423 ราย อย่างไรก็ดี เพื่อเป็นประโยชน์แก่ผู้ลงทะเบียนกลุ่มดังกล่าว รวมถึงเพื่อให้มีการตรวจสอบความถูกต้องและความเป็นปัจจุบันของข้อมูลให้ได้มากที่สุด คณะกรรมการประชารัฐสวัสดิการเพื่อเศรษฐกิจฐานรากและสังคมในฐานะหน่วยงานที่รับผิดชอบหลักในโครงการฯ จึงให้มีการตรวจสอบข้อมูลของผู้ลงทะเบียนที่กลุ่มดังกล่าวกับกรมการปกครองอีกครั้งหนึ่ง ซึ่งผลการตรวจสอบ ณ วันอังคารที่ 20 ธันวาคม 2565 พบว่า มีผู้ลงทะเบียนที่ผ่านการตรวจสอบข้อมูลและมีสถานะแสดงข้อความว่า “สถานะการลงทะเบียนสมบูรณ์” เพิ่มเติมจํานวนทั้งสิ้น 13,356 ราย
สําหรับผู้ลงทะเบียนที่ยังคงมีสถานะแสดงข้อความว่า “สถานะการลงทะเบียนไม่สมบูรณ์” เนื่องจากข้อมูลของผู้ลงทะเบียนไม่ตรงตามฐานข้อมูลของกรมการปกครอง ผู้ลงทะเบียนกลุ่มดังกล่าวสามารถตรวจสอบความถูกต้องของข้อมูลได้ ณ ที่ว่าการอําเภอ/สํานักงานเขต และหากพบว่ามีข้อมูลที่ไม่ถูกต้องตามข้อมูลของกรมการปกครอง ขอให้รีบดําเนินการแก้ไข โดยหากเป็นผู้ที่ลงทะเบียนที่หน่วยงานรับลงทะเบียนจะต้องติดต่อขอแก้ไขข้อมูล ณ หน่วยงานรับลงทะเบียนที่ผู้ลงทะเบียนได้ยื่นแบบฟอร์มลงทะเบียนไว้แล้วเท่านั้น และสําหรับผู้ที่ลงทะเบียนด้วยตนเองผ่านเว็บไซต์ สามารถติดต่อขอแก้ไขข้อมูลที่หน่วยงานรับลงทะเบียนใดก็ได้โดยจะต้องแก้ไขให้แล้วเสร็จภายในวันศุกร์ที่ 23 ธันวาคม 2565 ซึ่งกระทรวงการคลังจะประกาศผลสถานะการลงทะเบียนโครงการฯ เป็นครั้งสุดท้ายในวันพุธที่ 28 ธันวาคม 2565
ทั้งนี้ โฆษกกระทรวงการคลังกล่าวเพิ่มเติมว่า สําหรับผู้ลงทะเบียนกลุ่มที่มีสถานะการลงทะเบียนสมบูรณ์ กระทรวงการคลังจะส่งข้อมูลไปตรวจสอบคุณสมบัติกับหน่วยงานที่เกี่ยวข้องอีกครั้งหนึ่ง ซึ่งจะมีการประกาศผลการตรวจสอบคุณสมบัติให้ทราบต่อไปในช่วงเดือนมกราคม 2566 โดยผู้ลงทะเบียนสามารถตรวจสอบผลการตรวจสอบคุณสมบัติได้ผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
สํานักงานปลัดกระทรวงการคลัง โทร. 094-858-9794 (เวลาทําการ 08.30 – 16.30 น.)
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105, 08-5842-7106, 08-5842-7107 (เวลาทําการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทําการ 08.30 – 17.30 น.)
รัฐบาลไทย-ข่าวทำเนียบรัฐบาล-“รมต.ธนกร” มอบนโยบาย "อสมท" เน้นย้ำ คุณภาพ-บทบาทสื่อ  รัฐบาลพร้อมสนับสนุน ร่วมกันขับเคลื่อนสังคม เพื่อประโยชน์ของประชาชน
วันพฤหัสบดีที่ 22 ธันวาคม 2565
22/12/2565
“รมต.ธนกร” มอบนโยบาย "อสมท" เน้นย้ํา คุณภาพ-บทบาทสื่อ  รัฐบาลพร้อมสนับสนุน ร่วมกันขับเคลื่อนสังคม เพื่อประโยชน์ของประชาชน
“รมต.ธนกร” มอบนโยบาย "อสมท" เน้นย้ํา คุณภาพ-บทบาทสื่อ  รัฐบาลพร้อมสนับสนุน ร่วมกันขับเคลื่อนสังคม เพื่อประโยชน์ของประชาชน
วันนี้ (22 ธันวาคม 2565) เมื่อเวลา 15.00 น. นายธนกร วังบุญคงชนะ รัฐมนตรีประจําสํานักนายกรัฐมนตรี มอบนโยบายให้กับผู้บริหารระดับสูงของ บมจ. อสมท​ ณ​ บมจ.​อสมท​ ถนนพระรามเก้า กรุงเทพ​ฯ โดยมี พล.ต.อ.ทวิชชาติ พละศักดิ์ ประธานกรรมการ​ บมจ. อสมท รวมทั้งผู้บริหารระดับสูงของ บมจ. อสมท ให้การต้อนรับ โดยนายสิโรตม์ รัตนามหัทธนะ กรรมการและรักษาการในตําแหน่งกรรมการผู้อํานวยการใหญ่ บมจ .อสมท ได้รายงานสถานการณ์ของ อสมท ในช่วงที่ผ่านมา รวมทั้งแผนงานและกลยุทธ์การแข่งขันในระยะต่อไป
รัฐมนตรีประจําสํานักนายกรัฐมนตรี กล่าวว่า ปัจจุบันสื่อเปลี่ยนแปลงไปอย่างมาก ทําให้การแข่งขันระหว่างสื่อต่างๆ ในปัจจุบันนี้ มีความเข้มข้นมากขึ้นเรื่อยๆ จึงมีความจําเป็นอย่างยิ่งที่จะต้องคงคุณภาพของเนื้อหา ที่จะส่งสารไปยังผู้รับ และพัฒนาและปรับปรุงรายการต่างๆ ให้มีความแตกต่าง มีความน่าสนใจ มีประโยชน์ และตอบโจทย์ความต้องการของผู้รับ
“ผมอยากให้ทุกท่าน หันกลับมามองที่ คุณภาพของเนื้อหา ที่จะส่งสารไปยังผู้รับ ดังนั้น เราจึงจําเป็นอย่างยิ่งที่จะต้องพัฒนาและปรับปรุงรายการต่างๆ ให้มีความแตกต่าง มีความน่าสนใจ มีประโยชน์ และตอบโจทย์ความต้องการของผู้รับ และยิ่งไปกว่านั้น หากเป็นไปได้ เราน่าจะสอดแทรกเนื้อหา ที่สร้างสรรค์ ข้อเท็จจริงที่เป็นประโยชน์ เพื่อขับเคลื่อนทําให้เกิดการเปลี่ยนแปลงที่มีคุณภาพยิ่งขึ้น ผมเชื่อว่าด้วย “คุณภาพ” จะทําให้เราครองใจผู้ชม อย่างมั่นคง และยั่งยืนได้” ดร. ธนกร กล่าว
พร้อมกันนี้ รัฐมนตรีประจําสํานักนายกรัฐมนตรี ยังกล่าวเน้นย้ําอีกว่า “สื่อเป็นเครื่องมือแห่งการขับเคลื่อนสังคม​ โดยเน้นย้ําบทบาทของสื่อที่สําคัญในการกําหนดทิศทางอนาคต ของประเทศ ตลอดจนรัฐบาลก็พร้อมสนับสนุนและเป็นหน่วยเชื่อมประสานให้” นายธนกร กล่าวทิ้งท้าย
อนึ่งหลังจากเสร็จสิ้นการมอบนโยบาย รัฐมนตรีประจําสํานักนายกรัฐมนตรี และคณะ ได้เยี่ยมชมการดําเนินงานของหน่วยงานต่างๆ ของ บมจ. อสมท อาทิ สถานีโทรทัศน์ 9 MCOT HD สถานีวิทยุ สํานักข่าวไทย และ MCOT MUSEUM อีกด้วย
-------------
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดเชียงราย
วันพฤหัสบดีที่ 22 ธันวาคม 2565
ข่าวสารการลงพื้นที่ตรวจราชการ จังหวัดเชียงราย
วันที่ 21 ธันวาคม 2565
นายกฯ เปิดงานมหกรรมสิ่งประดิษฐ์ไอซีทีฯ Thailand-Japan Student ICT Fair 2022 (TJ-SIF2022) มุ่งพัฒนาการศึกษาและทรัพยากรมนุษย์ ส่งเสริมระบบดิจิทัล-เทคโนโลยีสมัยใหม่ เพิ่มขีดความสามารถการแข่งขัน เพื่อเป็นกําลังสําคัญในการพัฒนาประเทศสู่อนาคตอย่างยั่งยืน
นายกฯ เยี่ยมชมโครงการนําร่องเกษตรดิจิทัลด้วยเทคโนโลยี 5G ที่ศูนย์ฝึกอบรมผาหมี จ.เชียงราย ชื่นชมผลการดําเนินงาน สร้างรายได้ ลดปัญหาความยากจน สร้างทางเลือกในการประกอบอาชีพอย่างยั่งยืนให้เกษตรกร
รัฐบาลไทย-ข่าวทำเนียบรัฐบาล- ‘รมช.มนัญญา’ ประธานการประชุม คพช. ครั้งที่ 4/2565
วันพฤหัสบดีที่ 22 ธันวาคม 2565
‘รมช.มนัญญา’ ประธานการประชุม คพช. ครั้งที่ 4/2565
‘รมช.มนัญญา’ ประธานการประชุม คพช. ครั้งที่ 4/2565 เร่งแก้ไข ปรับปรุงกฎระเบียบ เพื่อประโยชน์สมาชิก แก้กลโกงสหกรณ์
‘รมช.มนัญญา’ ประธานการประชุม คพช. ครั้งที่ 4/2565 เร่งแก้ไข ปรับปรุงกฎระเบียบ เพื่อประโยชน์สมาชิก แก้กลโกงสหกรณ์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาการสหกรณ์แห่งชาติ (คพช.) ครั้งที่ 4/2565 โดยมี นายฉกรรจ์ แสงรักษาวงศ์ ประธานที่ปรึกษารัฐมนตรีช่วยว่าการกระทรวงเกษตรและสหกรณ์ นายสุรเดช สมิเปรม รองปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ ผู้บริหารกรมส่งเสริมสหกรณ์ ประธานสันนิบาตสหกรณ์ คณะกรรมการฯ เข้าร่วม ณ ห้องประชุม 123 กระทรวงเกษตรและสหกรณ์ เพื่อติดตามความคืบหน้าการดําเนินงานของสหกรณ์ โดยมีวาระที่สําคัญ อาทิ การกําหนดคุณสมบัติหรือลักษณะต้องห้าม กรณีการซื้อสิทธิขายเสียงการเป็นคณะกรรมการดําเนินการสหกรณ์ รวมทั้งที่ประชุมรับทราบคําสั่งแต่งตั้งคณะอนุกรรมการขับเคลื่อนแผนพัฒนาการสหกรณ์ ฉบับที่ 5 (พ.ศ. 2566 - 2570) และแต่งตั้งคณะอนุกรรมการติดตามและประเมินผลแผนพัฒนาการสหกรณ์ ฉบับที่ 5 (พ.ศ. 2566 - 2570) รวมทั้งแนวทางการตรวจสอบคุณสมบัติการเป็นชุมนุมสหกรณ์ระดับประเทศ การประชุมเชิงวิชาการการขับเคลื่อนแผนพัฒนาการสหกรณ์ ฉบับที่ 5 ตลอดจนแผนการประชุมคณะกรรมการการพัฒนาการสหกรณ์แห่งชาติ ปี พ.ศ. 2566 นอกจากนี้ ที่ประชุมยังได้เห็นชอบในประเด็นสําคัญ ดังนี้ 1. เห็นชอบการเสนอความเห็นต่อคณะรัฐมนตรี เรื่อง นโยบายและแนวทางในการพัฒนาการสหกรณ์ ซึ่งบรรจุอยู่ในแผนพัฒนาการสหกรณ์ ฉบับที่ 5 (พ.ศ. 2566 - 2570) ให้สอดคล้องกับภาวะเศรษฐกิจและสังคมของประเทศ และ 2. เห็นชอบร่างคําสั่งคณะกรรมการพัฒนาการสหกรณ์แห่งชาติ เรื่อง แต่งตั้งคณะอนุกรรมการส่งเสริม สนับสนุนการขยายธุรกิจและกิจการของสหกรณ์ เพื่อกําหนดแนวทางในการส่งเสริมและสนับสนุนการขยายธุรกิจและกิจการของสหกรณ์ การร่วมมือกับภาคเอกชนให้มีส่วนในการพัฒนาการสหกรณ์ การกําหนดแนวทางในการประสานงานระหว่างส่วนราชการ รัฐวิสาหกิจหรือภาคเอกชน เพื่อให้การส่งเสริมสนับสนุนกิจการของสหกรณ์ รวมทั้งสร้างการเชื่อมโยงและร่วมมือกันทางธุรกิจและสังคม เพื่อการเติบโตอย่างยั่งยืนของขบวนการสหกรณ์ให้สําเร็จตามเป้าหมาย
นอกจากนี้ รมช.มนัญญา ยังได้เน้นย้ําในที่ประชุมในการแก้ไขกฎระเบียบต่าง ๆ ของสหกรณ์ ต้องสร้างความน่าเชื่อถือ และความมั่นคง เกิดประโยชน์สูงสุดแก่สมาชิกให้มีความเชื่อมั่นในสหกรณ์นั้น ๆ ที่สําคัญการแก้กฎระเบียบที่ผ่านมา จะต้องสามารถแก้ไขปัญหาการทุจริตในสหกรณ์ที่ส่งผลกระทบต่อความน่าเชื่อถือและภาพลักษณ์ของระบบสหกรณ์ไทย และลดการโกงในระบบสหกรณ์ให้เกิดเป็นรูปธรรม
รัฐบาลไทย-ข่าวทำเนียบรัฐบาล-PM visits flood-hit Songkhla and Phatthalung
วันพฤหัสบดีที่ 22 ธันวาคม 2565
22/12/2565
PM visits flood-hit Songkhla and Phatthalung
PM visits flood-hit Songkhla and Phatthalung
December 20, 2022, , at 1500hrs, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha traveled to the South to follow up on the flood situation in Songkhla and Phatthalung provinces. Upon his arrival at Hat Yai International Airport, the Prime Minister listened to the briefing on the flood situation by local authorities. Attending the briefing session with the Prime Minister were Minister of Interior Gen. Anupong Paojinda, Minister Attached to the Prime Minister’s Office Thanakorn Wangboonkongchana, PM’s Secretary-General Pirapan Salirathavibhaga, Director-General of Disaster Prevention and Mitigation Department Boontham Lertsukekasem, Songkhla Governor, and chiefs of concerned authorities and agencies.
According to the briefing, ongoing heavy rain in several areas of Songkhla has caused flooding in 14 districts (out of the province’s 16 districts), that is, Muang, Rattaphum, Khuan Niang, Hat Yai, Na Mom, Chana, Bang Klam, Ranot, Khlong Hoi Khong, Singhanakhon, Saba Yoi, Sathing Phra, Thepha, and Krasae Sin. The total of 100 subdistricts, 51 communities, 566 villages, 46,529 households, and 126,178 people have been affected by the flood situation. Concerned agencies, both public and private, have already provided initial assistance to the victims. Shelters have been set up. Provincial Disaster Prevention and Mitigation Office also works together with provincial and local administrations to speed up the draining of floodwater and to ensure that all the flood victims have been reached out. At present, flood and inundation in some areas have eased. Local authorities will, later, explore the damage and process compensation to the victims according to Ministry of Finance’s regulation.
Songkhla and Phatthalung are among the 9 Southern provinces (Surat Thani, Nakhon Si Thammarat, Trang, Satun, Pattani, Yala, Narathiwat, Songkhla and Phatthalung) that have been badly hit by flash flood and overflows caused by continued heavy rain during December 18-20, 2022. The total of 66 districts, 271 subdistricts, 1,425 villages, and 64,626 households have been affected. In Phatthalung alone, 9 districts, namely, Tamot, Srinagarindra, Kong Ra, Khao Chaison, Bang Kaeo, Pak Phayun, Pa Bon, Mueang, and Khuan Khanun, have been inundated with 29 subdistricts, 178 village, and 9,400 households being affected.
The Prime Minister and delegation, then, visited and gave his moral support to the flood-affected victims at 3 shelters in Songkhla and Phatthalung provinces.
รัฐบาลไทย-ข่าวทำเนียบรัฐบาล-รมต.อนุชา นำหน่วยงานในกำกับดูแล ถวายพระพร “พระองค์ภา” ให้ทรงหายประชวร
วันพฤหัสบดีที่ 22 ธันวาคม 2565
22/12/2565
รมต.อนุชา นําหน่วยงานในกํากับดูแล ถวายพระพร “พระองค์ภา” ให้ทรงหายประชวร
รมต.อนุชา นําหน่วยงานในกํากับดูแล ถวายพระพร “พระองค์ภา” ให้ทรงหายประชวร
วันนี้ (22 ธันวาคม 2565) เวลา 08.00 น. ณ ชั้น1 อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย นายอนุชา นาคาศัย รัฐมนตรีประจําสํานักนายกรัฐมนตรี นําคณะ ประกอบด้วย นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี พร้อมด้วยหน่วยงานในกํากับดูแล ประกอบด้วย สํานักงานคณะกรรมการคุ้มครองผู้บริโภค สํานักงานพระพุทธศาสนาแห่งชาติ สํานักงานพัฒนารัฐบาลดิจิทัล สํานักงานกองทุนหมู่บ้านและชุมชนเมืองแห่งชาติ สํานักงานราชบัณฑิตยสภา และสํานักงานพัฒนาพิงคนคร (องค์การมหาชน) เข้าร่วมถวายแจกันดอกไม้และร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขอให้ทรงหายจากพระอาการประชวรและมีพระพลานามัยสมบูรณ์แข็งแรงโดยเร็ววัน
.
รัฐมนตรีประจําสํานักนายกรัฐมนตรี กล่าวว่า ตามที่สํานักพระราชวังได้ออกแถลงการณ์แจ้งว่า สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงพระประชวร และคณะแพทย์ได้เชิญเสด็จพระราชดําเนินไปประทับรักษา ณ โรงพยาบาลจุฬาลงกรณ์ สภากาชาดไทย เมื่อวันที่ 15 ธันวาคม 2565 พบว่ามีประชาชนทุกหมู่เหล่าแสดงความห่วงใยต่อพระอาการของพระองค์ โดยมีหน่วยงานและประชาชนเดินทางมาร่วมลงนามถวายพระพรไม่ขาดสาย ซึ่งแสดงให้เห็นถึงความจงรักภักดีของพสกนิกรต่อสถาบันพระมหากษัตริย์ ซึ่งเป็นหนึ่งในสถาบันหลักของประเทศ จึงขอเชิญชวนประชาชนให้ร่วมตั้งจิตอธิษฐานถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา รวมถึงร่วมกันถวายกําลังใจแด่พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีให้ทรงหายจากพระอาการประชวร
รัฐบาลไทย-ข่าวทำเนียบรัฐบาล-พม. ห่วงใยผู้ประสบเหตุเรือหลวงล่มในอ่าวไทย พร้อมกำชับ ทีม พม.จังหวัดประจวบคีรีขันธ์และชลบุรี เร่งช่วยเหลือเยียวยา
วันพฤหัสบดีที่ 22 ธันวาคม 2565
พม. ห่วงใยผู้ประสบเหตุเรือหลวงล่มในอ่าวไทย พร้อมกําชับ ทีม พม.จังหวัดประจวบคีรีขันธ์และชลบุรี เร่งช่วยเหลือเยียวยา
พม. ห่วงใยผู้ประสบเหตุเรือหลวงล่มในอ่าวไทย พร้อมกําชับ ทีม พม.จังหวัดประจวบคีรีขันธ์และชลบุรี เร่งช่วยเหลือเยียวยา
ด้วย พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมรับผู้บาดเจ็บ จํานวน 35 ราย จากเหตุการณ์เรือหลวงสุโขทัยอับปางจมในทะเลอ่าวไทย จังหวัดประจวบคีรีขันธ์ เมื่อวันที่ 18 ธันวาคม 2565 ไว้เป็นคนไข้ในพระบรมราชานุเคราะห์ โดยเข้ารับการรักษาพยาบาล ณ โรงพยาบาลบางสะพาน อําเภอบางสะพาน จังหวัดประจวบคีรีขันธ์ จํานวน 16 ราย และโรงพยาบาลสมเด็จพระนางเจ้าสิริกิติ์ อําเภอสัตหีบ จังหวัดชลบุรี จํานวน 19 ราย
วันนี้ (22 ธ.ค. 65) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวว่า ตนในนามกระทรวงการพัฒนาสังคมและความมั่นคงของมนุษย์ (พม.) ขอแสดงความเสียใจกับครอบครัวผู้เสียชีวิต และขอแสดงความห่วงใยกับครอบครัวผู้สูญหายและผู้บาดเจ็บ และขอเป็นกําลังใจให้กับทุกครอบครัวผ่านพ้นช่วงเวลานี้ไปได้ด้วยจิตใจที่เข้มแข็ง ทั้งนี้ ได้มอบหมายให้ พัฒนาสังคมและความมั่นคงของมนุษย์จังหวัดประจวบคีรีขันธ์และจังหวัดชลบุรี พร้อมด้วยหน่วยงานทีม พม. One Home ทั้งสองจังหวัด เข้าเยี่ยมให้กําลังใจผู้บาดเจ็บทุกคน เพื่อเยียวยาฟื้นฟูสภาพจิตใจให้มีความผ่อนคลาย ลดความเครียดวิตกกังวล อีกทั้งพูดคุยสอบถามกับผู้บาดเจ็บและครอบครัว เพื่อประเมินทางสังคมว่ามีปัญหา ความต้องการอย่างไร ก่อนวางแผนการช่วยเหลือตามกระบวนการสังคมสงเคราะห์ต่อไป
นายอนุกูล กล่าวเพิ่มเติมว่า สําหรับผู้เสียชีวิต ผู้สูญหาย และผู้บาดเจ็บ มีทั้งข้าราชการที่เป็นทหารเรือ และพลเรือนที่เป็นทหารเกณฑ์ ซึ่งเมื่อปลดประจําการแล้ว จะไม่ได้รับสิทธิสวัสดิการจากส่วนราชการต้นสังกัด ซึ่งกระทรวง พม. จะเข้าไปช่วยเหลือดูแลตรงจุดนี้ ด้วยการสงเคราะห์ครอบครัวตามกลุ่มเป้าหมายของกระทรวง พม. ได้แก่ เด็ก ผู้สูงอายุ คนพิการและ ผู้ด้อยโอกาส รวมถึงพิจารณาเงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉินและเงินสงเคราะห์อื่นๆ อีกทั้งประสานหน่วยงานที่เกี่ยวข้อง เพื่อร่วมกันวางแผนการช่วยเหลืออย่างรอบด้านต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ปลื้ม FTA ส่งเสริมให้ยอดการส่งออกนมและผลิตภัณฑ์นมของไทยไปตลาดต่างประเทศเพิ่มขึ้นอย่างต่อเนื่อง
วันอาทิตย์ที่ 25 ธันวาคม 2565
25/12/2565
​โฆษกรัฐบาลเผยนายกฯ ปลื้ม FTA ส่งเสริมให้ยอดการส่งออกนมและผลิตภัณฑ์นมของไทยไปตลาดต่างประเทศเพิ่มขึ้นอย่างต่อเนื่อง
ตัวเลขชัด 10 เดือนนี้ยอดส่งออกตลาดคู่ FTA มูลค่า 470 ล้านดอลลาร์สหรัฐ ขยายตัว 3%
วันนี้ (25 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดีที่อุตสาหกรรมโคนมของไทยพัฒนาดีขึ้น มีมูลค่าการส่งออกสินค้านมและผลิตภัณฑ์นมของไทยไปตลาดต่างประเทศที่เติบโตอย่างต่อเนื่อง
โฆษกประจําสํานักนายกรัฐมนตรีกล่าวว่า กรมเจรจาการค้าระหว่างประเทศได้เปิดเผยข้อมูลการส่งออกนมและผลิตภัณฑ์นมไปตลาดโลกในช่วง 10 เดือน (มกราคม-ตุลาคม 2565) ซึ่งมีมูลค่า 499.3 ล้านดอลลาร์สหรัฐ ขยายตัวร้อยละ 2.8 จากช่วงเดียวกันของปีก่อน (มกราคม-ตุลาคม 2564) โดยเฉพาะการส่งออกไปยังประเทศคู่ค้าที่มีความตกลงการค้าเสรี (FTA) มีมูลค่ากว่า 470 ล้านดอลลาร์สหรัฐ ขยายตัวร้อยละ 3 สัดส่วนสูงถึงร้อยละ 94.1 โดยสินค้าส่งออกสําคัญ อาทิ นมพร้อมดื่มยูเอชที นมถั่วเหลืองที่มีนมผสม เครื่องดื่มอื่นๆ ที่มีนมผสม นมเปรี้ยวและโยเกิร์ต
นอกจากนี้ โฆษกประจําสํานักนายกรัฐมนตรี กล่าวเพิ่มเติมว่า ความตกลงการค้าเสรี (FTA) เป็นปัจจัยสนับสนุนสําคัญที่ช่วยให้การส่งออกนมและผลิตภัณฑ์นมของไทยขยายตัว ซึ่งไทยมีอยู่ทั้งหมด 14 ฉบับกับ 18 คู่ค้า โดยปัจจุบันไทยเป็นผู้ส่งออกนมและผลิตภัณฑ์นมเป็นอันดับที่ 7 ของโลก และเป็นอันดับที่ 1 ในอาเซียน ซึ่งการส่งออกนมและผลิตภัณฑ์นมไปตลาดอาเซียนมีสัดส่วนสูงถึงร้อยละ 82 โดยในช่วงเดือนมกราคม-ตุลาคม 2565 คิดเป็นมูลค่า 407 ล้านดอลลาร์สหรัฐ ซึ่งตลาดคู่ FTA สําคัญที่ในช่วง 10 เดือน (มกราคม-ตุลาคม 2565) ไทยส่งออกได้เพิ่มขึ้นเมื่อเทียบกับช่วงเดียวกันของปีก่อนหน้า ได้แก่ จีน ขยายตัว 27.9% ฮ่องกง ขยายตัว 13.1% ญี่ปุ่น ขยายตัว 121.6%
“นายกรัฐมนตรีเชื่อมั่นต่อการเจรจาเพื่อเพิ่มความตกลงทางการค้าระหว่างมิตรประเทศ เป็นแนวทางที่รัฐบาลปฏิบัติเพื่อเปิดโอกาสกระตุ้นการค้าการส่งออกระหว่างกัน สําหรับสินค้านมและผลิตภัณฑ์นมของไทย มีมาตรฐาน และคุณภาพเป็นที่ต้องการของผู้บริโภคทั้งในและต่างประเทศ นอกจากนี้ สินค้านมและผลิตภัณฑ์นมยังถือเป็นสินค้าที่เข้ากับกระแสอาหารแห่งอนาคต (Future Food) ที่รัฐบาลมุ่งส่งเสริมให้ไทยเป็นศูนย์กลางการผลิตอาหารอนาคต ทั้งในระดับอาเซียนและระดับโลก ซึ่งนายกรัฐมนตรีขอบคุณหน่วยงานที่เกี่ยวข้อง ที่ร่วมกันพัฒนา ปรับปรุง ผลิตภัณฑ์นมไทยให้มีคุณภาพ เป็นสินค้าที่สร้างโอกาสต่อประเทศและเศรษฐกิจไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนบริจาคโลหิตสภาชาดไทย ส่งท้ายปีเก่าต้อนรับปีใหม่ 26 ธ.ค.65 - 1 ม.ค.66 พร้อมรับของที่ระลึก
วันอาทิตย์ที่ 25 ธันวาคม 2565
25/12/2565
รัฐบาลเชิญชวนประชาชนบริจาคโลหิตสภาชาดไทย ส่งท้ายปีเก่าต้อนรับปีใหม่ 26 ธ.ค.65 - 1 ม.ค.66 พร้อมรับของที่ระลึก
รัฐบาลเชิญชวนประชาชนบริจาคโลหิตสภาชาดไทย ส่งท้ายปีเก่าต้อนรับปีใหม่ 26 ธ.ค.65 - 1 ม.ค.66 พร้อมรับของที่ระลึก
วันที่ 25 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เนื่องในวาระขึ้นปีใหม่ รัฐบาลเชิญชวนประชาชนผู้มีสุขภาพดีส่งต่อโลหิตเป็นของขวัญให้กับผู้ป่วย ผ่านสภากาชาดไทย ซึ่งหากบริจาคระหว่างวันที่ 26 – 31 ธันวาคม 2565 ผู้บริจาคจะได้รับของขวัญที่ระลึก ปีใหม่2566 เป็นปฏิทินหนูแดง ปี 2566 ชุด คําถามยอดฮิตบริจาคโลหิต และเสื้อยืดลาย “Make a Wish New Year New Life”
ผู้สนใจสามารถ บริจาคโลหิตได้ที่ ศูนย์บริการโลหิตห่งชาติ สภากาชาดไทย ภาคบริการโลหิตแห่งชาติ 12 แห่ง หน่วยรับบริจาคโลหิตประจําที่ (Fixed Station) 7 แห่ง สถานีกาชาด 11 วิเศษนิยม (บางแค) เดอะมอลล์ (บางแค) ชั้น P เดอะมอลล์ (บางกะปิ) ชั้น 3 เดอะมอลล์ไลฟ์สโตร์ (งามวงศ์วาน) ชั้น 5 เดอะมอลล์ไลฟ์สโตร์ สาขาท่าพระ ชั้น 1 ศูนย์การค้า ดิ เอ็มโพเรียม สุขุมวิท ชั้น M บ้านทรงไทย (ย่านวงศ์สว่าง)
ทั้งนี้ สามารถเช็คสถานที่บริจาคโลหิตที่ร่วมโครงการได้ที่ https://shorturl.asia/heHyn
รัฐบาลไทย-ข่าวทำเนียบรัฐบาล-"สมศักดิ์" เผยราชทัณฑ์-พินิจ เปิดเยี่ยมญาติช่วงปีใหม่ เป็นของขวัญให้ญาติ-ผู้ต้องขัง หวังช่วยลดความเครียด สร้างกำลังใจให้พร้อมฝึกอบรม-พัฒนาตัวเอง ยันมีมาตรการป้องกันโรคอย่างเคร่งครัด
วันอาทิตย์ที่ 25 ธันวาคม 2565
25/12/2565
"สมศักดิ์" เผยราชทัณฑ์-พินิจ เปิดเยี่ยมญาติช่วงปีใหม่ เป็นของขวัญให้ญาติ-ผู้ต้องขัง หวังช่วยลดความเครียด สร้างกําลังใจให้พร้อมฝึกอบรม-พัฒนาตัวเอง ยันมีมาตรการป้องกันโรคอย่างเคร่งครัด
"สมศักดิ์" เผยราชทัณฑ์-พินิจ เปิดเยี่ยมญาติช่วงปีใหม่ เป็นของขวัญให้ญาติ-ผู้ต้องขัง หวังช่วยลดความเครียด สร้างกําลังใจให้พร้อมฝึกอบรม-พัฒนาตัวเอง ยันมีมาตรการป้องกันโรคอย่างเคร่งครัด
นายสมศักดิ์ เทพสุทิน รมว.ยุติธรรม เปิดเผยว่า ในช่วงวันหยุดช่วงเทศกาลปีใหม่ กรมราชทัณฑ์และกรมพินิจและคุ้มครองเด็กและเยาวชน ได้มอบของขวัญปีใหม่ให้กับประชาชน โดยให้เรือนจําและทัณฑสถานทุกแห่ง จัดกิจกรรมเยี่ยมญาติในช่วงวันหยุดเทศกาลปีใหม่ที่เรือนจํา ระหว่างวันที่ 30 ธ.ค.65 - 2 ม.ค.66 เพื่อเป็นของขวัญปีใหม่ให้แก่ญาติและผู้ต้องขัง เพื่อเป็นขวัญกําลังใจแก่ผู้ต้องขังให้มีความพร้อมที่จะรับการฝึกอบรม เพื่อพัฒนาพฤตินิสัยในการกลับตนเป็นคนดี ภายใต้มาตรการคัดกรองและ ป้องกันโรค (DMH) ของกระทรวงสาธารณสุขอย่างเคร่งครัด
นายสมศักดิ์ กล่าวอีกว่า ส่วนกรมพินิจและคุ้มครองเด็กและเยาวชน ได้เปิดให้บริการญาติเยี่ยมทางไกลกรณีผู้ปกครองไม่สามารถเดินทางมาที่ สถานพินิจและคุ้มครองเด็กและเยาวชน ศูนย์ฝึกและอบรมเด็กและเยาวชน และให้บริการญาติเยี่ยมกรณีผู้ปกครองมาเยี่ยมเด็ก/เยาวชนในสถานพินิจฯ ในศูนย์ฝึกและอบรมเด็กและเยาวชนแบบใกล้ชิดให้เวลาเยี่ยมครั้งละ 45 นาที โดยเริ่มตั้งแต่วันที่ 19 ธ.ค.65 - 8 ม.ค.66 ที่สถานพินิจฯ รวมถึงศูนย์ฝึกและอบรมเด็กและเยาวชนทั่วประเทศ
"การเปิดให้ญาติได้เข้าเยี่ยมในช่วงเทศกาลปีใหม่ เป็นการช่วยลดความเครียดของผู้ต้องขังและเด็ก ให้โอกาสพวกเขาได้พบครอบครัวและคนที่เขารัก ได้อยู่กันพร้อมหน้าพร้อมตา เป็นการสร้างขวัญกําลังใจ เพื่อให้พวกเขาพร้อมที่จะได้รับการฝึกงาน ฝึกอาชีพ มีความพร้อมที่จะออกไปสู่สังคมได้อย่างปกติสุข และยังเป็นไปตามหลักสิทธิมนุษยชนอีกด้วย กระทรวงยุติธรรมเล็งเห็นในจุดนี้ และอยากให้ทุกคนมีกําลังใจในการฝึกและขอให้ตั้งใจ เมื่อพ้นโทษจะได้ออกไปใช้ชีวิตกับครอบครัวได้อย่างปกติสุข ซึ่งในการเปิดเยี่ยมนั้นเราก็ได้มีการคัดกรองโรคและป้องกันตามมาตรฐานของกระทรวงสาธารณสุข "นายสมศักดิ์ กล่าว
รัฐบาลไทย-ข่าวทำเนียบรัฐบาล-รัฐบาล เชิญชวนประชาชน และกลุ่ม 608 ฉีดวัคซีนเข็มกระตุ้นก่อนเที่ยวปีใหม่ ลดโอกาสติดเชื้อ อาการรุนแรง และเสียชีวิตจากโควิด-19
วันอาทิตย์ที่ 25 ธันวาคม 2565
25/12/2565
รัฐบาล เชิญชวนประชาชน และกลุ่ม 608 ฉีดวัคซีนเข็มกระตุ้นก่อนเที่ยวปีใหม่ ลดโอกาสติดเชื้อ อาการรุนแรง และเสียชีวิตจากโควิด-19
รัฐบาล เชิญชวนประชาชน และกลุ่ม 608 ฉีดวัคซีนเข็มกระตุ้นก่อนเที่ยวปีใหม่ ลดโอกาสติดเชื้อ อาการรุนแรง และเสียชีวิตจากโควิด-19
วันที่ 25 ธ.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในช่วงเทศกาลปีใหม่ 2566 นี้ คาดว่าจะมีประชาชนเดินทางกลับภูมิลําเนาจํานวนมาก ขณะที่สถานการณ์โควิด 19 ในประเทศไทยยังคงพบผู้ป่วยใหม่เพิ่มขึ้น จึงเชิญชวนให้ประชาชน ผู้ที่ได้รับวัคซีนมาแล้วเกิน 4 เดือน ให้มารับวัคซีนเข็มกระตุ้นเพิ่มภูมิคุ้มกัน ก่อนจะถึงเทศกาลปีใหม่ เพื่อป้องกันการติดเชื้อโควิด-19 และสร้างความอุ่นใจให้คนในครอบครัวและคนรอบข้าง ว่าจะได้รับความปลอดภัย ลดความเสี่ยงในการติดเชื้อ โดยสามารถเข้ารับวัคซีนที่โรงพยาบาลของรัฐที่อยู่ใกล้บ้าน ซึ่งกระทรวงสาธารณสุขได้ให้นโยบายให้ทุกแห่งให้มีจุดที่พร้อมให้บริการวัคซีนแก่ประชาชน
ทั้งนี้ กลุ่ม 608 หรือผู้สูงอายุมีอายุ 60 ปีขึ้นไปและผู้มีโรคประจําตัวในกลุ่ม 7 โรค และหญิงตั้งครรภ์ ถือเป็นกลุ่มที่มีความเสี่ยงสูง ควรต้องเข้ารับวัคซีนตามเกณฑ์และรับเข็มกระตุ้นเมื่อครบระยะเวลา เพื่อลดอาการป่วยหนักหรือเสียชีวิต หากเกิดการติดเชื้อ โดยเฉพาะผู้สูงอายุ ที่จะต้องรอรับบุตรหลานในช่วงเทศเทศกาลปีใหม่นี้ หากเกิดการติดเชื้อ การฉีดวัคซีนจะช่วยลดอาการรุนแรงและการเสียชีวิตได้เกือบ 100% ซึ่งข้อมูลของกระทรวงสาธารณสุขล่าสุดได้ ระบุว่า กลุ่มผู้ที่เสียชีวิตจากโควิด19 ขณะนี้คือ กลุ่ม 608 (ร้อยละ 95) และทั้งหมดเป็นผู้ที่ไม่ได้รับวัคซีนเลย หรือไม่ได้รับวัคซีนเข็มกระตุ้น หรือได้รับเข็มกระตุ้นนานเกิน 3 เดือน
ในส่วนของเด็กกลุ่มอายุ 6 เดือน – 4 ปี ที่ยังไม่เคยได้รับวัคซีนโควิด 19 ผู้ปกครองสามารถนําเด็กฉีดพร้อมกับวัคซีนป้องกันโรคอื่น ๆ เพื่อสร้างเสริมภูมิคุ้มกันได้ เช่นเดียวกัน
“เทศกาลปีใหม่มีหลายกิจกรรมที่เสี่ยงต่อการแพร่ระบาดของโรคโควิด-19 ไม่ว่าจะเป็น งานเลี้ยงสังสรรค์ กิจกรรมเฉลิมฉลอง กิจกรรมรวมญาติ รวมไปถึงการท่องเที่ยวตามสถานที่ต่างๆ ขอให้ประชาชนใช้ความระมัดระวัง ไม่ประมาท โดยเฉพาะการใกล้ชิดกับผู้สูงอายุ ผู้มีโรคประจําตัวในกลุ่ม 7 โรค และหญิงตั้งครรภ์ ควรป้องกันตนเองด้วยการสวมใส่หน้ากากอนามัยเมื่ออยู่ในสถานที่แออัด มีคนจํานวนมาก”น.ส.ไตรศุลี กล่าวว่า
รัฐบาลไทย-ข่าวทำเนียบรัฐบาล-ดีอีเอส เตือนระวังข้อมูลบิดเบือน ให้ติดตามแถลงการณ์สำนักพระราชวังเท่านั้น
วันอาทิตย์ที่ 25 ธันวาคม 2565
ดีอีเอส เตือนระวังข้อมูลบิดเบือน ให้ติดตามแถลงการณ์สํานักพระราชวังเท่านั้น
ดีอีเอส เตือนระวังข้อมูลบิดเบือน ให้ติดตามแถลงการณ์สํานักพระราชวังเท่านั้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าเนื่องจากมีบุคคลหรือกลุ่มบุคคลมีการให้ข้อมูลข่าวเกี่ยวกับพระอาการประชวรของสมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดาในโซเชียลมีเดียซึ่งกระทรวงดิจิทัลเพื่อเศรษฐกิจและสังคมได้ติดตามอย่างใกล้ชิดพบว่ามีความบิดเบือนหรือเป็นข้อความเท็จ ซึ่งจะมีความผิดตามพ.ร.บ.คอมพิวเตอร์
ทางกระทรวงดิจิทัลฯขอเตือนพี่น้องประชาชนอย่าหลงเชื่ออย่าแชร์ส่งข้อมูลอันเป็นเท็จ ซึ่งการนําข้อมูลปลอมข่าวปลอมหรือแค่บางส่วนเข้าสู่ในระบบคอมพิวเตอร์หรือแม้แต่การแชร์หรือส่งต่อข้อมูลอันเป็นเท็จเหล่านั้นอาจเข้าข่ายมีความผิดตามพ.ร.บ.คอมพิวเตอร์มาตรา14ได้ จึงขอให้ประชาชนติดตามแถลงการณ์สํานักพระราชวังเท่านั้น
_________________
รัฐบาลไทย-ข่าวทำเนียบรัฐบาล-ทปษ.รมว.เกษตรฯ ลงพื้นที่ตรวจเยี่ยมการเพาะพันธุ์ปลาสวยงามเพื่อการส่งออก จังหวัดหนองคาย
วันอาทิตย์ที่ 3 มีนาคม 2567
ทปษ.รมว.เกษตรฯ ลงพื้นที่ตรวจเยี่ยมการเพาะพันธุ์ปลาสวยงามเพื่อการส่งออก จังหวัดหนองคาย
ทปษ.รมว.เกษตรฯ ลงพื้นที่ตรวจเยี่ยมการเพาะพันธุ์ปลาสวยงามเพื่อการส่งออก จังหวัดหนองคาย
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ลงพื้นที่ตรวจเยี่ยมการเพาะพันธุ์ปลาสวยงามเพื่อการส่งออก โดยมี ดร.สุทัศน์ เผือกจีน ประมงจังหวัดหนองคาย นายเวียน ธรรมสอน เกษตรจังหวัดหนองคาย นางฉวีวรรณ อินทรายศ ผู้อํานวยการศูนย์ส่งเสริมและพัฒนาอาชีพการเกษตรจังหวัดหนองคายและหน่วยงานในสังกัดกระทรวงเกษตรและสหกรณ์ให้การต้อนรับ ณ ดรากอนเรย์ อควาติค ตําบลหาดคํา อําเภอเมืองหนองคาย จังหวัดหนองคาย
สําหรับฟาร์มดังกล่าว ถือเป็นฟาร์มปลากระเบนใหญ่ที่สุดในภาคอีสาน และมีมาตรฐานขั้นตอนการเลี้ยงระดับสากล โดยฟาร์มดรากอนเรย์ อควาติค ดําเนินการโดน นายวุฒิไกร ช่างเหล็ก ผู้เพาะเลี้ยงปลากระเบนสายพันธุ์แบล็กไดมอนด์ เป็นปลาน้ําจืดสวยงาม พื้นลําตัวสีดํา มีจุดสีขาวกระจายรอบตัว เปิดดําเนินการมาเป็นปีที่ 9 จากในช่วงแรกมีผลผลิตลูกปลากระเบนหลักสิบตัวเท่านั้น แต่พอผ่านไปหลายปีเริ่มศึกษาอย่างจริงจัง วางระบบน้ํา วางบ่อเพาะเลี้ยงใหม่ ประกอบกับพ่อแม่พันธุ์ปลาที่มีอยู่กว่า 600 ตัว เริ่มสมบูรณ์เต็มวัย ทําให้ได้ลูกปลากระเบนมากขึ้นเรื่อย ๆ ซึ่งราคาปลากระเบนจะแบ่งตามเกรดของปลา เช่น ปลาเกรด C ราคาอยู่ที่ตัวละ 4,000 - 5,000 บาท เกรด B ตัวละ 5,000 - 10,000 บาท และเกรด A ราคาเริ่มที่ 10,000 บาทไปจนถึงหลักแสนบาท มีตลาดรับซื้อทั้งในประเทศไทย และประเทศในแถบยุโรป
รัฐบาลไทย-ข่าวทำเนียบรัฐบาล-ฝ่ายปกครองอำเภอเมืองจันทบุรี สนธิกำลังร่วมกับฝ่ายความมั่นคง เข้าควบคุมตัวกลุ่มวัยรุ่นชายหญิง 24 คน จัดปาร์ตี้เสพยาเสพติด เน้นย้ำ เดินหน้าพุ่งเป้า Re X-Ray ทุกพื้นที่อย่างต่อเนื่อง
วันอาทิตย์ที่ 3 มีนาคม 2567
03/03/2567
ฝ่ายปกครองอําเภอเมืองจันทบุรี สนธิกําลังร่วมกับฝ่ายความมั่นคง เข้าควบคุมตัวกลุ่มวัยรุ่นชายหญิง 24 คน จัดปาร์ตี้เสพยาเสพติด เน้นย้ํา เดินหน้าพุ่งเป้า Re X-Ray ทุกพื้นที่อย่างต่อเนื่อง
ฝ่ายปกครองอําเภอเมืองจันทบุรี สนธิกําลังร่วมกับฝ่ายความมั่นคง เข้าควบคุมตัวกลุ่มวัยรุ่นชายหญิง 24 คน จัดปาร์ตี้เสพยาเสพติด เน้นย้ํา เดินหน้าพุ่งเป้า Re X-Ray ในทุกพื้นที่อย่างต่อเนื่อง เพื่อกวาดล้างสิ่งผิดกฎหมายให้หมดไปจากสังคมไทย
เมื่อวันที่ 2 มี.ค. 67 นายกิตติพงษ์ กิติคุณ นายอําเภอเมืองจันทบุรี กล่าวว่า สืบเนื่องจาก เมื่อเวลา 04.00 น. อําเภอเมืองจันทบุรีได้รับแจ้งเบาะแสจากสายลับว่า มีการจัดปาร์ตี้เสพยาเสพติดบริเวณบ้านสวนปลายคลองพริ้วโฮมสเตย์ในสวน อําเภอเมืองจันทบุรี จังหวัดจันทบุรี ตนจึงได้มอบหมายให้ นายอนุรักษ์ บุณยะวุฒกุล ปลัดอําเภอฝ่ายความมั่นคง พร้อมด้วยตํารวจตระเวนชายแดน ที่ 11 ตํารวจ สภ.เมืองจันทบุรี กําลังพลกองอาสารักษาดินแดน อําเภอเมืองจันทบุรี ร้อย 3 เข้าตรวจสอบในบริเวณพื้นที่ดังกล่าว พบกลุ่มวัยรุ่นชายและหญิงจํานวนมากอยู่บริเวณหน้าบ้านและในบ้าน มีการเปิดเพลงและไฟเลเซอร์ จึงได้เข้าควบคุมสถานการณ์ และควบคุมตัวกลุ่มวัยรุ่นทั้งหมด จํานวน 24 คน หลังจากนั้นได้เข้าตรวจสอบบริเวณบ้านสวนฯ พบเคตามีน และยาอี จํานวนมาก (ปริมาณและน้ําหนักอยู่ระหว่างการตรวจสอบ) จึงได้ควบคุมตัวผู้กระทําความผิดและทําการตรวจปัสสาวะ พบมีผลเป็นบวก จํานวน 18 คน เจ้าหน้าที่จึงแจ้งข้อกล่าวหาและนําตัวส่งพนักงานสอบสวน สภ.เมืองจันทบุรีเพื่อดําเนินคดีตามกฎหมายต่อไป
นายกิตติพงษ์ กิติคุณ นายอําเภอเมืองจันทบุรี กล่าวเพิ่มเติมว่า อําเภอเมืองจันทบุรี มุ่งมั่น บําบัดทุกข์ บํารุงสุข ให้กับพี่น้องประชาชน โดยได้ขับเคลื่อนตามนโยบายของกระทรวงมหาดไทย ที่มุ่งจัดระเบียบสังคม ปราบปรามผู้มีอิทธิพล และป้องกันและแก้ไขปัญหายาเสพติดให้หมดไปจากสังคม เพื่อทําให้พี่น้องประชาชนได้ใช้ชีวิตในสังคมได้อย่างมีความสุข ปลอดภัย ไม่ต้องหวาดระแวง หรือเดือดร้อนรําคาญจากการกระทําผิดกฎหมายทุกรูปแบบ ซึ่งอําเภอเมืองจันทบุรีได้บูรณาการการทํางานระหว่างฝ่ายปกครอง ตํารวจ ทหาร และหน่วยงานด้านความมั่นคงอย่างไร้รอยต่อ เพื่อปฏิบัติหน้าที่ตามกฎหมายให้กับพี่น้องประชาชนอย่างเข้มแข็ง
"ตนได้กําชับเจ้าหน้าที่ที่เกี่ยวข้อง เดินหน้าพุ่งเป้า Re X-Ray ในทุกพื้นที่อย่างต่อเนื่อง เพื่อกวาดล้างสิ่งผิดกฎหมาย อันจะทําให้สังคมมีความสงบเรียบร้อย เกิดสวัสดิภาพ พี่น้องประชาชนมีความปลอดภัยในชีวิตและทรัพย์สิน ชุมชนน่าอยู่ ประชาชนและนักท่องเที่ยวไม่ต้องหวาดระแวงกับภัยอันตราย สามารถใช้ชีวิตได้อย่างเป็นปกติสุข ทั้งนี้ หากพี่น้องประชาชนพบเบาะแสการกระทําความผิดเกี่ยวกับยาเสพติด และการกระทําที่ผิดกฎหมาย หรือมีเหตุสร้างความเดือดร้อนรําคาญ สามารถแจ้งมายังสายด่วนศูนย์ดํารงธรรม โทร. 1567 ตลอด 24 ชั่วโมง"นายกิตติพงษ์ฯ เน้นย้ําในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood